આદિત્ય ઇચ્છે છે કે તે પોતાની રચનાત્મકતા અને પ્રતિભાનો લાભ દેશને પણ આપે. તે પોતાની કવિતાના માધ્યમથી ઘણા લોકજાગૃતિના કાર્યક્રમો પણ ચલાવે છે. જેમ કે પોલિથિન મુક્ત ભારત, રક્તદાન, જળસંચય, પલ્સ પોલિયો વગેરે. હાલમાં તે બેટી બચાવો અભિયાનનું સંચાલન કરી રહ્યો છે. જ્યાં પણ કાવ્યપઠન કરવા જાય ત્યાં દીકરીઓ અંગેની કવિતા અચૂક સંભળાવે છે. પોતાની કવિતાના માધ્યમથી તે લોકોને સંદેશ આપે છે. આદિત્યનું માનવું છે કે જો તે પોતાની કવિતા મારફતે લોકોને પ્રેરણા આપી શકશે તો તે દેશ માટે લાભકારી ગણાશે અને તેની મહેનત સફળ થશે.